Diencephalon

**Diencephalon** sive **thalamencephalon**: in embryogenese hebdomade tertia tuba neuralis ex ectodermate creata est, ex quo prosencephalon generatum est, quod paulo post dividitur in telencephalon et diencephalon.

Mala et morbi diencephalo perturbantia effectus functionis graviores cerebri efficere possunt. Ob functionum diversitates diencephalicarum structuras laesiones ibidem diversa symptomata contrahant. Gravissime quidem apparent syndroma diencephalis cum somnolentia, vel etiam coma, atque status vegetativus cum malis conscientiae, motuum, systematis nervosi autonomici.

## Anatomia diencephali 
### Situs intracerebralis 
Diencephalon mesencephalo anterius locatum est, tamen non axem longitudinalis sequens sed exiguam convexitatem versus nasum formans, hac ob rem in anatomia de directione *rostrali* dicitur.

In cerebro dupliciter: dextrum et sinistrum est. Utrumque diencephalon in medio cerebri locatum est, ventriculum tertium cingens.

### Structura diencephali in genere 
Diencephalon constitutum est de structuris sequentibus:
* Thalamum pars centralis dienecephali
* Hypothalamum cum neurohypophyse, infra thalamum locatum
* Epithalamum supra thalamum cum
** nucleis paraventricularibus anteriore et posteriore
** commissura posteriore
** glandula pineali
** stria medullari thalami
** habenula
* Subthalamum
** Nucleus subthalamicus
* Metathalamum
* Corpus mammillare - pars systematis limbici

### Thalamus 
Ambi thalami sunt transitus principales signorum nervalium et in cerebri cortices ingredentium et a corticibus egredientium. Praeterea nuclei intralaminares a formatio reticulari termini nervorum eius afferentium accipiunt.

#### Stria medullaris thalami 
Stria medullaris thalami epithalomo attribuitur et fasciculum cum fibris afferentibus ad habenulam est. Origines eius sunt nuclei septales, regio praeoptica hypothalami atque nucleus anterior thalami.

### Systema nervosum autonomicum 
Systema autonomicum organa interius vasorumque eorundem locata innervat. Functione voluntati non obnoxia ineunte saepe *systema nervosum autonomicum* dicitur. Quaedam structurarum diencephali effectores superiores vel activantes vel inhibentes agunt. Ab diencephalo se offerunt partes sympathica et parasympathica, at haec divisio in crure afferenti rursus non reperitur.

### Profectio ex prosencephalo (ontogenesis) 
thumb|Ontogenesis cerebri. Sinistre circum hebdomadem tertiam, sinistre quintam. Ex prosencephalo et diencephalon et telencephalon (cortices cerebri) oriuntur.
Structurae diencephali ex tuba neurali generantur, ubi in hebdomade tertia in parte rostrali (capitis) ex tuba primum tres vesiculae oriuntur, posterius in transitu ad medullam spinalem rhombencephalon, antea in medio (*μέσο-*) mesencephalon, plane antea (πρός- ad) prosencephalon. Progenitor vero diencephali est *divisio mediana prosencephali*.

Ontogenese ineunte quattuor contignationes sulcis separatae oriuntur: Epithalamus - thalamus - subthalamus - hypothalamus.

## Malum diencephali 
Mala diencephali diversis morbis causa evolvi possunt, per exemplum encephalitidibus, tumoribus, infartibus ischaemicis vel haemorrhagicis. Nimirum gradus mali non raro loco detrimenti magnitudineque eius sequere. Mala et morbi diencephalo perturbantia effectus functionis graviores cerebri efficere possunt. Gravissime vero apparent syndroma diencephale cum somnolentia, vel etiam coma, atque status vegetativus cum malis conscientiae, motuum, systematis nervosi autonomici.

## Pinacotheca 

Fasciculus:6 week embryo brain.jpg|Diencephali basi prosencephali (carulee)
Fasciculus:Gray645.png
Fasciculus:Brain chrischan thalamus.jpg|Thalamus
Fasciculus:Slide8qq.JPG|Commissura posterior et ventriculus tertius
Fasciculus:Grays Stria Medullaris.jpg|Rubre: Stria medullaris thalami
Fasciculus:Slide5dd.JPG|Corpora mammillaria
Fasciculus:Blausen 0614 LimbicSystem.png|Systema limbicum

## Notae 
* Numerus circadianus
* Paralysis supranuclearis progressiva

Categoria:Systema nervosum
!